το ελληνικό θεσμικό πλαίσιο προστασίας και προώθησης των ξένων άμεσων επενδύσεων
Creators: name: Πάλλα, Ολγα-Ειρήνη
Publisher: name: Aristotle University of Thessaloniki
Year: 2011
Subjects: Θεσμικό πλαίσιο
Ξένες επενδύσεις
Προστασία και προώθηση
Institutional framework
Foreign investments
Protection and promotion

description: Η διπλωματική εργασία έχει ως αντικείμενο την παρουσίαση και την ανάλυση του θεσμικού πλαισίου προστασίας και προώθησης των ξένων άμεσων επενδύσεων στην Ελλάδα. Η χώρα διέρχεται βαθιά ύφεση τόσο οικονομική, όσο και πολιτική. Η ανάγκη για επανάκτηση της σταθερότητας, προώθηση της ανάπτυξης και της παραγωγικότητας είναι πιο μεγάλη παρά ποτέ. Και ο μοναδικός τρόπος για να επιτευχθεί είναι η ενίσχυση της επενδυτικότητας και η προσέλκυση επενδύσεων, μέσω της επένδυσης ξένων κεφαλαίων με μακροπρόθεσμη προοπτική διατήρησης των κεφαλαίων αυτών εντός των συνόρων μας, δημιουργώντας νέες θέσεις εργασίας και κατ’ επέκταση βελτιώνοντας το ελληνικό βιοτικό επίπεδο. Το Ν.Δ. 2687/1953, είναι μια προαιρετική ειδική επενδυτική ρύθμιση, που ως στόχο είχε τον επαναπατρισμό των ελληνόκτητων πλοίων, αλλά και την προστασία κεφαλαίων του εξωτερικού από την κρατική παρεμβατικότητα, όπως βεβαίως και την παροχή ευνοϊκών ρυθμίσεων για τις παραγωγικές ξένες επενδύσεις. Η υπαγωγή στο νόμο γίνεται με πολύ απλή διαδικασία, ενώ τα οφέλη της περιλαμβάνουν χορήγηση προνομίων, συναλλαγματικές και φορολογικές διευκολύνσεις, δυνατότητες επανεξαγωγής επενδυτικού κεφαλαίου και κερδών και επίλυσης των διαφορών, μέσω διαιτησίας. Ο Νόμος 3853/2010: απλοποίηση διαδικασιών σύστασης εταιριών, υπηρεσία μιας στάσης one stop shop, επιδιώκει τη δραστική μείωση των γραφειοκρατικών εμποδίων που παρακωλύουν την ανάπτυξη της επιχειρηματικής δραστηριότητας. Στοχεύει στην ίδρυση όλων των εμπορικών εταιριών με ένα βήμα και σε μία ημέρα, με τη θέσπιση της υπηρεσίας μιας στάσης. Ο νόμος 3894/2010: επιτάχυνση και διαφάνεια υλοποίησης στρατηγικών επενδύσεων, fast track, ενθαρρύνει την αναπτυξιακή προοπτική της χώρας, μέσω ρυθμίσεων που διευκολύνουν την προσέλκυση στρατηγικών επενδύσεων και τη χρηματοδότηση μεγάλων αναπτυξιακών έργων. Στόχος του νομοθετήματος είναι η υπαγωγή σε αυτόν επενδύσεων δημοσίου και ιδιωτικού χαρακτήρα, που συμβάλλουν στην πραγματική ανάπτυξη της χώρας, στην προστασία του φυσικού και ανθρωπογενούς περιβάλλοντος, στην εισαγωγή νέων τεχνολογιών, στην αναβάθμιση της εκπαίδευσης και στη βελτίωση των υποδομών. Εισάγεται, λοιπόν, η έννοια της στρατηγικής επένδυσης, καθώς και η εταιρία «Επενδύστε στην Ελλάδα Α.Ε.». Ο νόμος 3908/2011: ενίσχυση των ιδιωτικών επενδύσεων για την οικονομική ανάπτυξη, την επιχειρηματικότητα και την περιφερειακή συνοχή (ΕΣΠΑ) έχει ως σκοπό την προώθηση της οικονομικής ανάπτυξης της χώρας μέσω της διαμόρφωσης καθεστώτων ενίσχυσης των επενδύσεων, με τα οποία βελτιώνεται η επιχειρηματικότητα, η τεχνολογική συνοχή και προωθούνται η πράσινη οικονομία, η αποτελεσματική λειτουργία των διαθέσιμων υποδομών και η αξιοποίηση του ανθρώπινου δυναμικού. Εστιάζει στην ενίσχυση με φοροαπαλλαγές, ευνοϊκά δάνεια και ενισχύσεις κεφαλαίου σε επιλεγμένες παραγωγικές δραστηριότητες, ενώ η ελληνική επικράτεια χωρίζεται σε τρεις γεωγραφικές ζώνες. Η ελληνική οικονομία αντιμετωπίζει μια βαθιά κρίση με κύρια χαρακτηριστικό της το δημοσιονομικό έλλειμμα, το χρέος και τη διάβρωση της ανταγωνιστική της θέσης. Τα νομοθετήματα αυτά στοχεύουν στην υποβοήθηση της Ελλάδας να δημιουργήσει το κατάλληλο επενδυτικό κλίμα, ώστε να προσελκύσει στρατηγικού χαρακτήρα ξένες άμεσες επενδύσεις που θα προσδώσουν στη χώρα χαρακτηριστικά ανάπτυξης και βελτίωσης της παραγωγικότητας και της ανταγωνιστικότητάς της. Ωστόσο, οφείλει να επισημανθεί πως οι επενδυτικοί νόμοι δεν είναι πανάκια για την επίλυση του ελληνικού προβλήματος. Η χώρα υποφέρει από κρίση γενικευμένου χαρακτήρα, οικονομικού, πολιτικού και κοινωνικού. Για την οριστική επίλυσή της απαιτείται ριζικός αναπροσανατολισμός της οικονομικής πολιτικής, με δημοσιονομική προσαρμογή, διαρθρωτικές αλλαγές και σταθερή προσπάθεια βελτίωσης της ανταγωνιστικότητας της Ελλάδας.
description: This thesis aims to present and analyze the institutional framework for protection and promotion of foreign direct investments in Greece. The country goes through a deep economic and political recession. It needs to regain its stability, to promote growth and productivity. The only way to achieve that it to reinforce its investments and to attract foreign capitals with long term preserving perspective in Greece, in order to create new jobs and as a result to improve the greek standard of living. The Legislative Decree 2687/1953 is an optional special investment rule, which aimed to repatriate the greek owning ships, to protect the foreign capitals from governmental intrusive and, of course, to give favorable regulations for foreign productive investments. The participation in this legislation is very simple and the benefits are granting of privileges, exchange and tax concessions, exporting investment capital and profit ability and litigation through arbitration. 3853/2010 law for simplifying the incorporation process, one stop shop service, aims to reduce the bureaucratic barriers that restrict the business activity. It targets to the incorporation of every type of company in one step and in one day, through one stop shop service. 3894/2010 law for acceleration and transparency in strategic investments’ implementation, fast track, comforts the development perspective through regulations that facilitate strategic investments attraction and development projects funding. This law aims to include private and public investments, which contribute to country’s growth, to protection of the environment, to new technologies, to education upgrade and to infrastructure improvement. It also analyzes the meaning of strategic investment and the company “Invest in Greece S.A.”. 3908/2010 law for private investments’ support for the economic growth, the entrepreneurship and the regional cohesion, aims to improve entrepreneurship, technological consistency and to promote green economy and effective infrastructure operation. It reinforces the new productive investments with tax exemptions, favorable loans and capital aid. Moreover it splits the greek territory in three geographical areas. The greek economy faces a deep crisis with essential elements such as budget deficit, debt and erosion of competitiveness. These legislations aim to help Greece to create the appropriate investment background, in order to attract foreign direct strategic investments that will allow the country to accelerate the economic growth and to improve its productivity and its competitiveness. Though, it should be said that investment laws are not the answer to every greek problem. The country suffers from a general crisis, which affects both the economy, and the political and social life. As a result, the best solution would be a radical reorientation of the economic policy, combined with budgetary adjustment, as well as structural changes and steady effort for the improvement of greek competitiveness.